Thorhild Widvey

Thorhild Widvey (født 1956) er en norsk idretts-, kultur- og næringslivsleder, bedriftsrådgiver og politiker for Høyre. Hun var stortingsrepresentant for Rogaland 1989–1997, olje- og energiminister i Bondevik-regjeringen 2004–2005 og kulturminister i Solberg-regjeringen 2013–2015.

 Liv og virke 
Hun vokste opp med foreldre og tre søsken på Karmøy. Foreldrene var skipsmaskinsjef Askel Widvey og Tordis Marie Vikshåland.

Etter artium i 1975 studerte hun ved Idrætshøjskolen i Aarhus. Widvey begynte som idrettsleder ved en institusjon for psykisk utviklingshemmede (HVPU). Senere ble hun prosjektleder i Karmøy kommune og markedskonsulent for Rica-hotellene i Haugesund. Hun var nestformann i Norges reiselivsråd i 1990. Widvey har også hatt verv innen Norges Handicapidrettsforbund.

Widvey var medlem av Karmøy kommunestyre 1980–1989 og medlem av formannskapet 1984–1989, og i tillegg medlem av Rogaland fylkesting og fylkesutvalg 1988–1989. Hun var stortingsrepresentant for Rogaland 1989–1997. Hun kom til å samarbeide tett med både Erna Solberg og Kristin Clemet, som kom inn i rikspolitikken noe samtidig. Widvey var først medlem av Stortingets sosialkomité 1989–1993, og deretter Stortingets samferdselskomité 1993–1997. Fra 1992 var Widvey også nestleder i Europabevegelsen i Norge. Widvey søkte ikke gjenvalg til Stortinget i 1997, og bodde i London frem til 2002.

I juni 2002 ble Thorhild Widvey statssekretær i Fiskeridepartementet, og i januar 2003 statssekretær i Utenriksdepartementet. I juni 2004 ble hun utnevnt til statsråd i Olje- og energidepartementet. Hun gikk av sammen med resten av Bondevik-regjeringen i oktober 2005. I 2006 ble hun valgt inn i Høyres sentralstyre.

Etter at hun gikk av som statsråd i 2005, ble hun direktør for utlandsdivisjonen i Innovasjon Norge. Hun har siden drevet rådgivning og profesjonell styreledelse.

Thorhild Widvey er styreleder i Statkraft fra 2016. Hun var fra 2009 til 2013 leder i hovedstyret for Sjømannskirken.sjomannskirken.no Sjømannskirkens nåværende hovedstyre fra generalforsamlingen 23. juni 2012  Hun har tidligere vært nestleder i styrene i Tromsø 2018Tromsø kommune Nytt styre valgt for Tromsø-OL 2018  20.06.2006 og International Research Institute of Stavanger. Hun har vært styremedlemStyreverv ifølge hennes egen CV på LinkedIn i Nordic Mining ASA, Nordic Rutile AS, Gresvig ASA, Deep Ocean ASA, Aker Drilling ASA, Bjørge ASA, Cambi AS, Sysco AS, Falck AS, Align AS, Akva Group ASA, Reservoir Exploration ASA, NBT AS, Hitec Vision AS, ENI Norway AS, Offshore Northern Seas AS, Stream AS, Aker Philadelphia Shipyard ASA, Haugaland Kraft, Ipark Rogaland og Oslo Havn KF. Hun har vært styreleder i Stiftelsen Rogaland Kunnskapspark, ITS Impact Technology Service AS, Morpol ASA og Pharmaq AS.

I 2017 ble Thorhild Widvey i Bergen tingrett dømt til å betale  amerikanske dollar i erstatning og saksomkostninger til selskapet Norfield Shipping for å ha forsømt sitt styreverv i konkursrammede Reservoir Exploration Technology. Konkursen i Reservoir Exploration påførte kreditorene betydelige tap, og tingretten mente styremedlemmene ikke hadde overholdt handlingsplikten ved å sørge for at selskapet hadde forsvarlig egenkapital og likviditet. 

Thorhild Widvey er gift med forretningsmannen Osvald Bjelland.

 Referanser 

 Eksterne lenker 




Kategori:Norske olje- og energiministre
Kategori:Norske kulturministre
Kategori:Høyre-statsråder
Kategori:Statsråder i Regjeringen Bondevik II
Kategori:Statsråder i Regjeringen Solberg
Kategori:Stortingsrepresentanter fra Høyre
Kategori:Stortingsrepresentanter for Rogaland
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Statssekretærer fra Høyre
Kategori:Lokalpolitikere i Karmøy
Kategori:Høyre-politikere i Rogaland
Kategori:Norske styregrossister
Kategori:Norske idrettsledere
Kategori:Personer fra Karmøy kommune
Kategori:Personer tilknyttet Innovasjon Norge